ดาวโจนส์ปิดลบ 2.72จุด
ดาวโจนส์ปิดลบ 2.72จุดขยับลงเล็กน้อย น้ำมันไนแม็กซ์ปิดที่101.81ดอลลาร์/บาร์เรล
6 ม.ค. 2555

ดาวโจนส์ปิดลบ 2.72จุดขยับลงเล็กน้อย น้ำมันไนแม็กซ์ปิดที่101.81ดอลลาร์/บาร์เรล
ตลาดหุ้นนิวยอร์ก เมื่อคืนที่ผ่านมา ดัชนีดาวโจนส์ปิดลบ  2.72 จุด หรือ 0.02% ที่ระดับ 12,415.70 จุด ดัชนีเอสแอนด์พี 500 ปิดบวก 3.76 จุด หรือ 0.29% ที่ 1,281.06 จุด และดัชนี Nasdaq ปิดบวก 21.50 จุด หรือ 0.81% ที่ 2,669.86 จุด          ดาวโจนส์ขยับลงเล็กน้อย ขณะที่ดัชนี Nasdaq และ S&amp;P 500 ปิดแดนบวก เนื่องจากภาวะการซื้อขายโดยรวมได้รับแรงหนุนจากข้อมูลด้านแรงงานและภาคบริการของสหรัฐที่ออกมาดี ช่วยชดเชยความกังวลต่อปัญหาหนี้ในยุโรป โดยการจ้างงานของภาคเอกชนเพิ่มขึ้น 325,000 ตำแหน่งในเดือนธ.ค. มากกว่าที่นักวิเคราะห์คาดว่าจะเพิ่มขึ้น 178,000 ตำแหน่ง และจำนวนผู้ขอรับสวัสดิการว่างงานครั้งแรกในรอบสัปดาห์ที่สิ้นสุดวันที่ 31 ธ.ค. ลดลง 15,000 ราย มาอยู่ที่ 372,000 ราย ซึ่งบ่งชี้ถึงการฟื้นตัวของตลาดแรงงานสหรัฐ ซึ่งข้อมูลดังกล่าว ช่วยให้นักลงทุนมีมุมมองที่เป็นบวกต่อเศรษฐกิจสหรัฐ          นอกจากนี้ สถาบันจัดการด้านอุปทานของสหรัฐ (ISM) เปิดเผยว่า ดัชนีภาคบริการเดือนธ.ค.ของสหรัฐขยายตัวขึ้นสู่ระดับ 52.6 จุด จากระดับ 52.0 จุดในเดือนพ.ย.          ด้านสัญญาน้ำมันดิบตลาดนิวยอร์กปิดลบ โดยสัญญาน้ำมันดิบ NYMEX (New York Mercantile Exchange) ส่งมอบเดือนก.พ.ปรับตัวลง 1.41 ดอลลาร์ หรือ 1.4% ปิดที่ระดับ 101.81 ดอลลาร์/บาร์เรล หลังจากเคลื่อนตัวในช่วง 103.73 - 101.34 ดอลลาร์